Rovei Központi Javítóintézet, Salamon-szigetek.
Itt élnek az ország legveszélyesebb szexuális bűnözői…
Bárcsak megbocsátanának!
…és gyilkosai.
Miért ölted meg a tízéves fiadat?
Nem tudtam uralni a dühömet.
Hússzor vágtam meg, így.
A börtön súlyos pénzhiánnyal küzd.
Kurva gázok a körülmények.
Sötét és mocskos.
Az nem embernek való hely.
Ez egy betonketrec, semmi több.
Az egyházban bíznak, hogy megjavítsa ezeket a megrögzött bűnözőket.
Meg kell tudnom különböztetni a jót és a rosszat.
Köszönöm, hogy megmentettél, Uram!
Egy hetet töltök a rovei börtönben,
hogy megtudjam, a vallás-e a megoldás.
De nem először ülök rácsok mögött.
A nevem Raphael Rowe.
Az Egyesült Királyságban életfogytiglanra ítéltek
egy gyilkosságért, amit nem követtem el.
Tizenkét hosszú évbe telt, hogy tisztázzam a nevem.
Most a világot járom,
hogy megtapasztaljam, milyen az élet
a világ legkeményebb börtöneiben.
ÉLET A VILÁG LEGKEMÉNYEBB BÖRTÖNEIBEN
Salamon-szigetek a távoli Csendes-óceánon.
Több mint 700 000-es lakosságának
átlagos keresete napi hat dollár.
Az ország egyetlen erősen őrzött börtöne
nagyratörő céllal működik:
kevés pénzből szeretnék megváltoztatni
a legveszélyesebb bűnözőket.
Egy rabszállítóban visznek a Rovei Központi Javítóintézetbe.
Itt helyezik el az ország legerőszakosabb bűnözőit:
gyilkosokat, rablókat és tolvajokat.
Úgy tudom, az elítéltek elég nagy része
erőszakos szexuális bűncselekményeket követett el
nők és fiatal lányok ellen,
amit nagyon nehéz jól kezelnem.
Azt mondják, a börtönben a cél az elítéltek rehabilitációja,
de ehhez nagyon kevés anyagi erőforrás áll a rendelkezésükre.
Ahogy kinézek a rácson, mindenhol extrém szegénységet látok.
Ha ilyenek a települések,
milyen lesz a börtön?
ELSŐ NAP
Bemegyek a szörny barlangjába.
Amint megérkezem a börtönbe, átkutatnak.
Lábakat szét!
Csempészárut és éles tárgyakat keresünk.
Apró késeket, ilyesmiket.
Értem. Szoktak találni?
- Pengéket. - Pengéket?
Mielőtt a szárnyamba visznek, kapok néhány alapvető használati tárgyat.
Levesszük a bilincset.
Jó hír, mert nagyon fájt.
Ez a matracom, igaz?
Igen, a matrac.
- És ez? - Takaró.
- Ez a takaró? - Igen.
- Ez törölköző. - Igen.
- És a párna. - Párna.
A rovei börtönt 2008-ban nevezték át javítóintézetté.
Az új cél a rehabilitáció a büntetés helyett.
De egyértelműen látszik a forráshiány.
Kérdéses, ilyen körülmények között lehetséges-e a rehabilitáció.
Úton vagyok az Echo szárnyba, ha jól értettem.
Valami nagyon szörnyű szagot érzek.
Vizeletszag a forró napon.
Ránézésre a hely
elég lepusztult állapotban van.
Az őr nyilván gyorsan tovább akar terelni.
Elég sötét hely.
Három másik elítélttel osztozom egy cellán.
Ez az A szárny.
- Az A szárny? - Igen.
Helló!
- Hogy vagy? - Jól.
- Raphael vagyok. - Helló! Frank.
- Frank? Frank. - Igen.
Örvendek. Ezt hova tegyem?
Tedd fel ide!
- Ide fel? - Igen.
- Értem. - Az a helyed.
Melyik a te helyed?
Ez itt.
- Lent? - Igen.
Ez itt Alessio úré.
Alessio! Értem.
Ez pedig Junior úré.
Jól van.
Tehát ez egy négyfős zárka, és ezek az ágyaitok?
Itt, és itt fönt?
Igen.
Ejha!
Nehéz volt megszokni ezen az alvást?
Igen. Eleinte elég nehéz.
És most?
Meg kell tanulnunk elfogadni.
Talán idővel te is megszokod.
- Ki készítette a rajzokat? - Igen.
Azokat Alessio úr készítette.
Van itt mit csinálni?
Erős srácnak tűnsz. Van itt edzőterem?
Nincs.
- Nincsenek súlyok? - Semmi.
- Semmi ilyesmi nincs? - Nincs.
Ez a fürdőszoba?
Igen, ez a fürdőszoba.
Értem.
Itt lehet lehúzni.
Jól van.
És van valahol zuhanyzó?
Igen, kint van egy külön szobában.
Megmutatod? Oké.
Csak csavard el!
- Házi barkács zuhanyzó. - Igen, látom.
Oké.
A szárny bejárásának utolsó állomása egy apró udvar.
Szép. Szép a háttér.
Ott a szabadság, igaz?
Igen.
Ennyi.
Ennyi? Itt éltek?
- A zárka, a folyosó… - Igen, a folyosó és ez.
Úgy látom, a szárnyban élő elítéltek csak próbálják elütni az időt
az esti létszámellenőrzésig.
Oké, jó estét!
Jó estét, uram!
Köszönöm!
- Raphael Rowe? - Igen, uram.
- Alessio? - Igen, uram.
- Frank Firimolea? - Mizu?
- Oké. Bemutatkozik. - Jól van.
A tesó bemutatkozna. Ő a barátunk.
A nevem Raphael Rowe.
Köszönöm, hogy befogadtatok!
Elmondjuk a Miatyánkot, oké?
- Mindenki? - Igen. Mindenki.
Az is, aki nem vallásos?
Csak ha szeretnéd.
Salamon-szigetek lakosságának körülbelül 90%-a keresztény,
és úgy látom, a hit a börtönben is fontos szerepet tölt be.
…miképpen mi is megbocsátunk az ellenünk vétkezőknek.
Az elítéltek mélyen vallásosnak tűnnek.
Három vezetőnk van, a szárny képviselője, a főnök, és a lelki vezető.
Értem.
Ő vezette az imádkozást.
Ő a lelki vezetőnk, ha meg szeretnéd ismerni.
Értem. Helló!
Örvendek. Úgy tudom, te vagy a lelki vezető.
Mik a feladataid lelki vezetőként?
Igyekszem a srácokat
közelebb vinni Istenhez,
és beszélgetünk a Szentírásról, a Bibliáról.
Megosztok velük dolgokat.
Értem. És miért vállaltad ezt a feladatot?
Mert keresztény családban nevelkedtem.
És miért kerültél börtönbe?
Egyrendbeli nemi erőszak miatt.
- Nemi erőszak? - Igen.
És hány évet kaptál érte?
Három évet.
Megbántad?
- Megbántad, amit tettél? Igen? - Igen.
Nem akartam ezt tenni.
Nagy hiba volt.
- Alkohol hatása alatt tettem. - Alkohol?
- Először csináltad? - Igen, először.
Aztán idekerültem.
Nagyon igyekszem új emberré válni, mire kiengednek.
Mindenki tárt karokkal fogadott,
de még így is ijesztő a hely.
Az első benyomásom? Kurva gázok a körülmények.
Sötét van, kosz, és büdös.
A lelki vezetőjük egy erőszaktevő.
Nyíltan elmondta, hogy részegen megerőszakolt egy nőt.
Kemény hét lesz.
Az biztos.
MÁSODIK NAP
Ez az első reggelem a börtönben.
- Segítene? - Persze.
Vonalbíró legyek?
Jó látni, hogy ma legalább történik valami.
Ez kint volt.
A szárny lakói röplabdáznak.
Tizenegy-öt.
A srácok kiengedhetik a szárnyban üldögélés közben felgyűlt energiákat.
Oké. Igen.
A meccs után az egyik veterán őr, Peter
körbevezet a börtön többi részében.
Korábban oktatási programjuk is működött:
az elítéltek asztalosnak, péknek és szabónak tanulhattak.
Mik vannak itt?
- Az első épület a sütöde. - Értem.
Aztán a tanterem és a szabászat.
A sütödében elromlottak a gépek.
A szabászatot a Covid alatt bezárták,
és még nem nyitottak újra.
A többi programot is felfüggesztették.
Zajlik itt rehabilitáció?
Hát, igazából nem nagyon, de próbálkozunk.
Megtesszük, amit tudunk.
Mi ez az épület?
Ide kerülnek
a rossz magaviseletű elítéltek, és a…
- Elzárás? - Igen.
- És a nem beszámíthatóak. - A nem beszámíthatóak.
Mivel nincs pénz egészségügyi ellátásra, a pszichiátriai betegeket
a büntetésben lévőkkel együtt tartják.
Ebben a blokkban történik az elkülönítés.
Az elítéltek
csak lézengenek.
Nagyon koszos,
depresszív hely.
Amennyire látom,
itt nem nagyon van felszerelés és ember
az elítéltek gondozására vagy segítésére.
Ide teregettek ki.
Itt lógnak a rongyaik, matracaik és takaróik.
A földön alszanak.
Nagyon kevés levegő jut be és ki ebből a ketrecből.
Ez egy betonketrec, semmi több.
Azt mondták, itt próbálják javítani a rehabilitációs programok hatékonyságát,
de az elkülönített blokkban semmi jele bármiféle rehabilitációnak.
Sok ilyen helyet láttam már.
Ez nem több, mint büntetés. Nagyon nehéz elviselni.
Salamon-szigeteken az egyik legnagyobb a szexuális bűncselekmények aránya,
de sok országgal ellentétben
itt nem különítik el a szexuális bűnözőket a többi elítélttől.
A zárkatársamtól, Frankie-től még nem kérdeztem meg, miért ül.
- Nem először ülsz, igaz? - Ja.
Mást is elkövettél már.
Legutóbb négy évre ítéltek
fegyveres rablásért.
Hányszor voltál már börtönben?
Őszintén szólva nem emlékszem.
Nem emlékszel, hányszor ítéltek el?
Hány évesen kerültél először börtönbe?
Tizenhat évesen.
- Tizenhat? - Igen.
És most mennyi vagy? Harminc…
Harminchat.
Szóval az elmúlt húsz évben újra és újra lecsuktak.
Frankie nemrég szabadult az elkülönített blokkból.
Az elmúlt két év nagy részét ott töltötte.
Az nehéz lehetett.
Nehéz volt.
Te is láthattad. Az nem embernek való hely.
Túl sötét és meleg.
Majdnem megbolondultál?
Úgy.
Olyan dolgokat még sosem éreztem, mint ott.
Van egy feleségem és két fiam.
Hány évesek a fiaid?
Az egyik hétéves, a másik hároméves.
A hároméves épp azelőtt született, hogy börtönbe kerültél?
Ő is meg szokott látogatni?
Ő még sosem látott.
Két és fél év alatt még sosem látott?
Két és fél év alatt.
Mióta letartóztattak, senki sem látogatott meg.
- Senki? - A családom sem. Senki.
Frankie-t azért zárták el,
mert sikerült megszöknie a börtönből.
- Hányan vettetek rész benne? - Jó sokan.
Ezeket használtuk.
- A reteszeket. - Levettétek?
Levettük őket a lakatról,
aztán ezzel
szétszedtük a dróthálót.
Felmásztatok, szétszedtétek, aztán kimásztatok?
Igen, és átmásztunk a szögesdróton.
És kint voltatok.
- Aztán futottunk. - Futottatok.
Két hónap után újra letartóztattak,
és egyből elzárást kaptam.
A szökés óta szigorúbban ügyelnek a biztonságra.
Miután éveket töltött elzárva,
Frankie nem fog újra próbálkozni.
Míg beszélgettünk, a többi elítélt összegyűlt az esti istentiszteletre.
Látni szeretném, mit jelent ez számukra.
Imádkozzunk! Jó estét, emberek!
- Neked is! - Isten jó!
- Mindenkor! - Mindenkor!
Isten jó!
Kétségtelen, hogy az elítéltek őszinte vallásos áhítatot élnek át.
De vajon ettől megváltozik az életmódjuk?
Láttam, hogy mindenki lelkesen dicsőíti Istent.
- És Jézus Krisztust. - Igen.
Nagy érzelmi átéléssel imádkoztak.
De mindannyian elítéltek. Mindannyian elkövettek valamit.
Mind olyat tettek, ami Isten, a jó emberek és a keresztények szemében bűn.
Igen. De amikor bekerülnek az itteni nehéz életbe,
rájönnek, hogy nem helyes, amit tettek.
Ha az ember hitre jut,
onnantól tényleg így kell élni.
Kicsit szkeptikus vagyok, de látni szeretném,
mennyiben segíti a vallásos hit
az itteni elítéltek életének megváltozását.
HARMADIK NAP
A rovei börtönben kevés álláslehetőség van az elítélteknek,
de ma kipróbálhatok egyet.
Egy Mustin nevű fickóhoz küldtek,
akinek ma segítenem kell a konyhában.
Mustin?
Helló!
- Helló! - Mustin? Szia!
- Azt mondták, segítsek nektek. - Oké, jó.
A konyhai munka a jó magaviselet jutalma.
Ez lesz a vacsora.
- Értem. Ezt csináljam én? - Igen.
Odakint nem főztetek?
Nem, odakint nem.
A feleségeink főztek.
A feleségeitek? A férfiak nem szoktak?
- A férfiak nem. - Miért?
Ilyen a kultúránk. A házimunka a nők dolga.
Még most is?
Még most is.
És milyen számodra az élet a börtönben?
Nagyon nehéz. Az ember itt egy senkinek érzi magát.
Mióta vagy börtönben?
Tizennégy éve és kilenc hónapja.
- Ennyit csak gyilkosságért adnak. - Igen.
Segíts! Leemeljük az edényt.
Óvatosan, barátom!
Nagyon nehéz, ugye?
Igen. De te erősebb vagy nálam.
- Mehet? Oké. - Igen.
Oké, arra visszük.
Van súlya!
Egy kézzel viszed, hogy megmutasd, hogy erősebb vagy?
Igen.
- Erre? - Igen.
- Jól van! Oké. - Egy pillanat!
- Én adagolom, te meg rárakod a tetejét. - Oké.
Itt van!
Hányat? És hova rakjam? Pakoljam őket ide?
- Pakold őket oda. - Oké.
Nem, ezt majd én csinálom!
Kit öltél meg?
A saját fiamat.
- Hány éves volt a fiad? - Úgy 10-11 éves.
Mindig ötöt rakj egymásra!
Akkor nem foglal túl sok helyet.
Mustin!
Igen?
Miért ölted meg a tízéves fiadat?
Igazából nem…
Nem akartam megölni. Fegyelmezésnek indult.
Az az apa dolga.
A fiadat fegyelmezted, de végül megölted?
Igen.
Véletlenül
meghalt.
Mit tett?
Görögdinnyét lopott a szomszédból.
Ezért nagyon dühös lettem rá.
Nem tudtam uralni a dühömet.
A fiad görögdinnyét lopott a szomszédból, és te büntetésből megölted?
Megvertem. Valószínűleg abba halt bele.
A kezeddel, vagy…
- Egy bottal. Igen. - Egy bottal.
Tudnod kellett…
Vagy nem láttad, hogy túl messzire mész?
Nehéz pontosan leírni, hogy történt.
Szörnyű dolgot tettem.
Nagyon bánom.
A börtönben sok új dolgot tanultam.
Úgy látszik, Mustin nagyon megváltozott.
És a jelek szerint ebben a hite segített, nem a börtön rehabilitációs programjai.
Amikor elfogadtam Krisztust Uramnak és Megváltómnak,
találtam egy igeverset.
János első levele, első rész, kilencedik vers.
„Ha megvalljuk bűneinket, hű és igaz ő: megbocsátja bűneinket,
és megtisztít minket minden gonoszságtól.”
Ez a bátorító üzenet ad nekem reményt.
Megváltoztatta a gondolkodásmódomat.
Mit fogsz tenni, ha egyszer kiengednek?
Szeretnék segíteni a környezetemnek.
Szerinted vissza fognak fogadni a történtek után?
- Igen? - Igen.
Készen állnak rá, hogy visszafogadjanak.
Ez része a kultúránknak, és a keresztény tanításnak is.
Megvan a módja a konfliktusok rendezésének.
Elfogadjuk egymást. Megbocsátunk egymásnak és szeretjük egymást.
És ezáltal új életet kezdhetünk
a családunkkal és a közösségünkben.
Akárhogy is,
úgy tűnik, Mustinnak sikerült feldolgoznia, amit tett,
és készen áll, hogy ha eljön az idő, hazatérjen.
Szóval ezt itt átadod valakinek…
- Igen, és ő osztja szét. - Értem.
Most egy másik elítélttel fogok dolgozni, Christopherrel.
- Helló! - Helló!
Hova vigyem?
Kövesd a jeleket!
A munka folytatásában
osztani fogom a dobozokat.
Nem tudom, milyen lett, mert megkóstolni
még nem volt lehetőségem, de jó forróak a dobozok.
- Helló! - Helló!
Tessék!
Rizs, tészta és káposzta?
Igen.
Egy kis… hallal, jól érzem?
Igen.
Tizennégy.
Tizenöt.
Mindennap ugyanez a dolgod?
- Igen. - Mindennap?
Igen, mindennap.
Még kettő.
Igen.
- Köszönöm, uram. - Hogyne.
Folytassuk?
A börtön nem túl nagy,
úgyhogy az ember nem tudja elkerülni az ellenségeit.
Christopher mintha aggódna.
Idegesnek tűnsz. Jól vagy?
Nekem nehéz ez.
Miért?
Vannak itt, akik balhét akarnak.
- Igen. - Miért vagy börtönben?
Mit tettél,
ami nem tetszik az itteni embereknek?
Gyilkosság.
Azért kerültem ide.
Az elhunyt ember pár rokona
szintén itt van a börtönben.
Elmondod, mi történt?
A falujukból öt férfi
megerőszakolta a lányomat.
- Megerőszakolták a lányod? - Igen.
Hány éves volt a lányod?
Tizenöt éves.
Az első lányom. Nagyon szerettem.
Christopher egy ártatlan, szintén 15 éves lányon állt bosszút,
aki ugyanabból a faluból származott, mint az erőszaktevők.
Elborított a düh.
Ezért öltem meg.
Megvágtam a lábait.
Kötelet kötöttem a nyakába.
És felakasztottam egy fára.
És akit megöltél, annak pár rokona szintén itt ül?
Igen.
És ők félnek tőled, vagy te félsz tőlük?
Én félek tőlük.
Ő fél tőlük.
Megígérték, hogy meg fognak ölni.
Ha egyszer senki sem látja, meg fognak ölni.
Úgy tűnik, a tragikus történet még nem ért véget.
NEGYEDIK NAP
A nők által elkövetett erőszakos bűncselekmények ritkák Salamon-szigeteken.
Az egész országban mindössze hat nő ül börtönben,
és mind Rovéban vannak, egy külön blokkban.
Kíváncsi vagyok, hogy ők milyen körülmények között élnek.
Elizabeth fogad.
Szia! Jó reggelt!
Jó reggelt!
- Körbevezetnél? - Persze.
Itt vannak a zárkák.
Itt alszol?
Igen, én itt.
Itt van egy kis magánszféra. A férfiaknál nincs.
- Tényleg? - Nincs.
És jó illat van. Tiszta a zárka.
Ez a második zárka.
- Oké. Ez pedig a harmadik. - Ez a harmadik.
- Itt csak egy ember van? - Csak egy.
Mentális…
- Ja, értem. - Úgyhogy egyedül van.
- Mentális problémái vannak, értem. - Igen.
Mert megölte a nagymamáját.
Megölte a saját nagyanyját?
Igen. Háromba vágta.
- Három darabba vágta? - Igen, háromba.
A kezeit, itt, meg a lábait.
És együtt kell élnetek vele?
Nem tudhatjátok, mikor támad rátok?
- Ez elég félelmetes. - Igen, az.
- Félsz tőle? - Igen, félek.
Ez a blokk is nagyon egyszerű,
de sokkal tisztább, mint a férfiaké.
De jó hűvös van itt!
És a nőknek több az elfoglaltságuk is, mint a férfiaknak.
Azta, nagyon szép!
Ez mire való?
- Lábtörlő. - Nagyon szép!
Elizabethet állítása szerint egy erőszakos férfi kényszerítette bűncselekményre,
de nincs lehetőségem ellenőrizni állításai valóságtartalmát.
Hogy kerültél börtönbe?
Pénzügyekkel foglalkozom.
- Pénzügyek? - Ja.
- Csalás, igaz? - Igen.
És miért tetted?
A barátom
folyton pénzt kért,
de nem tudtam adni neki.
Ha nem adok neki, megver.
- Korábban is megvert, hogy adj neki? - Igen.
Látod ezeket a sebhelyeket?
- Ő okozta? - Igen, ő.
Hozzám vágott egy követ.
Úgy tűnik, Salamon-szigeteken sok bűncselekmény hátterében
a rosszul működő férfi-női kapcsolatok állnak.
Tudom, hogy a férfiak jelentős része
szexuális bűncselekmények miatt ül.
Miért probléma ez az országban?
Mi nem vagyunk fontosak.
Úgyhogy megtehetik, amit akarnak.
Bántalmazzák a nőket, szexuálisan is.
Tudják, hogy törvényellenes,
de mégis megteszik.
Vajon miért része az itteni kultúrának,
hogy a férfiak azt hiszik, megtehetik ezeket, és megúszhatják?
Talán néhányan nem részesültek oktatásban.
És a legtöbbször részegen csinálják ezeket.
És a nők hogyan tudnak védekezni?
A nők csak annyit tehetnek,
hogy tisztelik a férfiakat,
ahogy a férfiaknak is tisztelni kéne minket.
Mielőtt elmennék,
a nők imádsággal zárják a találkozót.
Köszönöm a megváltásomat. Jézus nevében, ámen.
Segíts
Hozzád kiáltok
Jézus, átadom magam neked
Átadom magam
Te vagy a fény
Az itteni férfi és női elítéltek tényleg úgy érzik,
hogy csak a hitükbe kapaszkodhatnak.
A férfi szárnyban Frankie barátai szintén vallásos énekeket énekelnek
egy reményteli jövőről a börtön falain kívül.
Ez Salamon-szigeteki kreol.
- Értem. - Angollal kevert nyelv.
Ez egy keresztény dal.
Értem.
A spirituális szabadságról szól.
„A szereteted tett szabaddá.”
Ezt éneklik.
- Az elméjükben? - Igen.
ÖTÖDIK NAP
A börtönnek nincs elég pénze
minden elítéltnek rehabilitációs lehetőséget nyújtani,
de az egyház segítségét kérték, hogy tartsanak 12 hetes kurzusokat
minden szexuális bűncselekményért ülő elítéltnek.
Úgy tudom, John,
akinek nem ez a valódi neve, épp ezen vesz részt.
Több áldozaton is elkövetett súlyos szexuális bűncselekményeket,
úgyhogy kíváncsi vagyok, mi zajlik benne.
Ez a zárkám.
- Helyet foglalnál itt? - Persze.
- Be kéne csukni az ajtót. - Oké.
Nem érzem magam biztonságban.
- Igen? - Sokan bámulnak.
Talán terveznek valamit.
Valami rosszat. Csapdába akarnak csalni, meg akarnak ölni. Ártani akarnak nekem.
Miért ítéltek el?
Négyrendbeli… szexuális erőszakért.
És hogy érzel most a tetteiddel kapcsolatban?
Bárcsak megbocsátanának nekem!
Beismertem a bűnösségemet, és vállaltam a felelősséget.
De sokakat, főleg az áldozatokat
rosszul érintette, amit tettél.
És szörnyű dolog volt.
Ehhez nem tudok mit hozzátenni. Úgy van, ahogy mondod.
Úgy tűnik, John őszintén bánja, amit tett,
de ha a büntetésre terelődik a szó,
megváltozik a hangvétele.
Hány éves börtönbüntetést kaptál?
Hat évet kaptam. Elképesztő.
Szerintem ez túlzás.
Túl soknak gondolod?
Vannak itt olyanok is,
akik behatolással közösültek a saját lányukkal.
Ők öt évet kaptak.
John meghívott a találkozójára a lelkésszel,
aki a szexuális bűncselekmények elkövetőivel dolgozik a börtönben.
Hitalapú program a szexuális bűncselekmények elkövetőinek.
Jó reggelt!
- Ő Titus Rore tiszteletes. - Értem. Jó reggelt!
Jó reggelt, lelkész úr! Ő Raphael. Ma reggel ő is itt lesz.
Elmondanád a saját szavaiddal, mit tanultál az alkalmakon?
Segít, hogy… Új gondolkodásmódot, új hozzáállást tanultam.
- A nőkről. - Igen.
Egyenlően és tisztelettel kell bánni velük.
- Változott a viszonyulásod. - Igen.
Nem csak tárgyak,
amiket felhasználhatsz.
Ők is Isten képmására teremtettek.
A nők és a férfiak egyformán értékesek.
Problémám van.
A lelkemben.
Ha elmegyek innen,
meg fogok próbálni… Nem, nem csak próbálkozni fogok. Muszáj.
- Isten segítségével. - Igen.
Isten segítségével meg kell tudnom különböztetni
a jót és a rosszat.
Igen.
- Köszönöm! - Köszönöm!
Köszönöm! Jó volt újra látni!
Titus tiszteletes nyolc éve dolgozik a rovei szexuális bűnözőkkel.
Kihívást jelent önnek,
hogy ilyen sok elítélttel foglalkozik, akik ilyen bűncselekményt követtek el?
Nagy kihívást jelent.
Fontos, hogy vállalják a felelősséget
az elkövetett bűncselekményért.
Akkor nagyon valószínű, hogy nem ismétlik meg.
Ön azokkal foglalkozik, akiket már elkaptak.
Mit gondol, ez szélesebb probléma ennél?
Igen, határozottan.
Azok keverednek bajba, akik nem dolgoznak.
Aki nem dolgozik, annak a Sátán talál munkát.
Mondhatják, hogy meg akarnak változni,
de az igazi kihívás a szabadulásuk után kezdődik.
Most ültem végig egy beszélgetést Titus tiszteletessel.
Úgy tűnik, az elítéltek
azt fejezik ki a hitükkel,
hogy nem akarják megismételni, amit tettek. De ez nekem kevés.
A késztetések és kísértések,
amik rávették őket a bűncselekményekre,
a nők… és gyerekek megerőszakolására…
Nem hiszem, hogy ezek eltűnnének,
csak mert találkoztak Istennel.
Ezzel együtt legalább foglalkozik velük valaki.
Legalább van valaki a börtönben,
aki próbálja megérteni őket,
de elmondja nekik, hogy rosszat tettek,
és ha szabadulnak, nem tehetik meg újra.
Csak az idő a megmondhatója, hogy ezt őszintén elhiszik-e.
HATODIK NAP
Ma elhagyom a rovei börtönt.
Két társam azon szerencsés kevesek közé tartozik,
akik a teterei börtöngazdaságban tölthetik le büntetésük végét.
Az ottani elítéltek mind szakmát tanulhatnak.
Mióta vagytok börtönben?
Öt éve.
Jó rázós az út!
És most hogy érzitek magatokat itt a rabszállítóban?
- Nagyon boldog vagyok. - Boldog?
Nagyon örülök, hogy elhoznak a börtönből.
Mit követtetek el?
Nemi erőszak.
- Nemi erőszak? - Igen.
- És te? - Vérfertőzés.
Vérfertőzés?
- Egyrendbeli vérfertőzés? - Kétrendbeli. Kettő.
Bárkitől kérdezem meg itt, hogy miért van börtönben,
szinte előre tudom a választ.
Valamilyen szexuális bűncselekmény, amit nők vagy lányok ellen követtek el.
De még mindig megdöbbent. Még mindig.
Ez a börtön teljesen más világ.
Nagyon más, mint a rovei.
Itt érezhetően nagyobb a szabadság.
Az itteni elítéltek sokkal szabadabban mozognak.
És sokféle lehetőséget kapnak,
mert bíznak bennük.
Itt jelenleg csak 36 elítélt él.
Mind a jó magaviseletükkel érdemelték ki az elhelyezésüket.
Azt hiszem, vele kell találkoznom.
- Joseph, igaz? Raphael vagyok. - Helló!
- Igen, Raphael! - Igen.
Joseph az állatokat gondozza.
- Ott fogunk dolgozni? - Igen.
Az én dolgom a disznók gondozása.
Etetem őket.
Segítesz takarítani, ugye?
Nagyon büdös.
Oké, gyere!
- Melyiket csináljuk? - Azt a kettőt.
Oké, mozgás!
Jól van! Hajrá!
Szar meló, az biztos.
Milyen kis aranyos!
- Igen. - Az még kisebb!
Egy kisbaba.
Igen, kisbaba. Kéthetes.
- Kéthetes? - Igen.
Oké, most te!
Kapsz fizetést ezért a munkáért?
Napi három dollárt.
- Salamon-szigeteki dollárt? - Igen.
Amerikai dollárban az napi 35 cent.
Na, ez már megint kakilt.
Menjetek!
Keverd össze!
Azért visítanak, mert érzik a szagát?
- Igen. - Tudják, hogy enni kapnak.
Így van.
- Feltakarítottunk, úgyhogy… - Értem.
- Elég? - Igen, elég.
Miért csak én dolgozom?
Te ma pihensz.
- Ma csak engem dolgoztatsz. - Igen.
- Kérek egy dollárt a három dollárodból. - Persze!
Joseph 15 éve van börtönben.
Életfogytiglant kapott a felesége meggyilkolásáért.
Aznap éjjel aludtunk, és álmodtam valamit.
Mit álmodtál?
Apámról és két másik emberről álmodtam.
Álmomban az a két ember
meg akart mérgezni.
Úgyhogy dühös lettem… kést ragadtam, és leszúrtam a nejemet.
Hússzor vágtam meg, így.
Szerinted a börtönben töltött idő
megváltoztatott valamiben? Segít máshogy gondolkodni?
Igen. Megtanultam kezelni a hirtelen haragomat
és a dühömet.
Isten azt akarja, hogy szeressük egymást.
Mit remélsz
a jövőben?
Építeni fogok egy ilyen épületet disznóknak és baromfinak.
És zöldségeket is fogok termeszteni.
Joseph néhány hónap múlva szabadulhat,
és remélem, sikerül új életet kezdenie gazdálkodóként.
A teterei börtöngazdaságtól esélyt kapott.
A rovei börtönhöz képest itt tényleg vannak lehetőségek.
Az elítéltek szakmát tanulnak, amivel odakint is elhelyezkedhetnek majd.
Itt sokkal többet kapnak, mint Rovéban.
Tetere után a rovei börtön
még zordabbnak hat, mint eddig.
HETEDIK NAP
Oké, számoljuk! Mehet!
Gyerünk! Egy!
Kettő!
Ez az utolsó napom a Rovei Központi Javítóintézetben.
Nem szállsz be?
- Nem. - Oké, elég.
El akartam köszönni, mert kiengednek.
- Oké? Eddig maradtam. - Értem.
Eljött az idő.
Szuper hír, vagy nem tudom.
Sok sikert, ennyit mondhatok! Sok sikert a továbbiakhoz.
És remélem, többet nem kerültök vissza.
- Ja. - Igen.
- Köszönöm. - Köszi.
Mielőtt elmegyek, szeretnék beszélni a börtön igazgatójával, Needy parancsnokkal.
Jó napot!
Ő az első nő a poszton,
és még csak két hónapja tölti be.
Először az tűnt fel,
hogy a börtön milyen állapotban van.
Szennyvízszag van, mindenhol szemét hever,
láttam patkányokat, csótányokat, rovarokat…
Ez a kormányon múlik, hogy mikor kapunk rá pénzt.
Egyetértek, a tiszta környezet
fontos tényező az itt dolgozók szempontjából is.
Panaszt tettünk már miatta
a felelős feletteseinknek,
és folyamatban van az ügy tárgyalása.
Jó hallani, hogy tervben van a megoldás,
és elismeri a problémát, amit láttam.
Titus tiszteletes úrral is találkoztam,
és beszéltünk a hitalapú programjukról.
Ön szerint milyen kihívásokkal jár
a szexuális bűnelkövetők kezelése?
Szerintem a velük foglalkozó csapat programjai nagyon hasznosak.
De úgy gondolom, hosszú távon nagy szükség lenne
valamiféle pszichológiai segítségnyújtásra
a belső problémák kezeléséhez.
Ez egy hosszú távú álmom,
de amíg itt dolgozom,
ezt mindenképpen szeretném elérni.
Needy parancsnok és csapata nagyra törő célt tűztek ki.
De amíg nem kapnak megfelelő forrásokat a rehabilitációhoz,
csak az egyháztól és az elítéltek hitre jutásától remélhetnek változást.
Van pár pozitív kezdeményezés itt, Rovéban és Teterén is,
és amíg börtönben vannak, az elkövetők nem aktívak.
De nincs elég forrás.
A börtön falain túl is komoly társadalmi változásokra van szükség,
hogy ezek a férfiak meg tudjanak változni.
A feliratot fordította: Liptákné Tóth Sára